Mai’r 2il 2019

Annwyl rieni a gwarchodwyr,

Fel y gwyddoch, bydd disgyblion Bl 2, 3, 4 a 5 yn eistedd profion statudol llythrennedd a rhifedd Llywodraeth Cymru rhwng Mai 7fed a Mai 14eg. Mae rhain yn brofion mae pob plentyn ym Mlynyddoedd 2 – 9 drwy Gymru yn eu gwneud. Maent o gymorth i athrawon ddod i farn am sgiliau llythrennedd a rhifedd disgyblion yn ogystal â chynllunio’r camau nesaf i wella’r sgiliau.

Byddwch yn derbyn gwybodaeth am sut wnaeth eich plentyn yn y profion Darllen a Rhifedd Rhesymu unwaith y bydd yr ysgol yn derbyn y wybodaeth cyn diwedd y tymor. O Fl 3 ymlaen, bydd y wybodaeth yma’n dangos cynnydd eich plentyn o un flwyddyn i’r llall hefyd.

Dyma ychydig o wybodaeth i chi am y profion:

* Bydd y profion yn cael eu gweinyddu mewn modd fydd yn sicrhau fod y broses yn un mor gyfforddus â phosib i’r plant.
* Nid TASAau (SATs) yw’r profion yma ond profion llythrennedd a rhifedd. Nid oes TASau wedi bod yng Nghymru ers blynyddoedd. Dim ond mewn ysgolion yn Lloegr mae’r TASau yn bodoli.
* Os gwelwch yn dda, peidiwch a rhoi pwysau ar eich plentyn ynglyn a’r profion.

‘Snapshot’ 30-45 munud yw’r profion sydd yn ran fach iawn o’r darlun cyfan o blentyn.

* Ar gyfer disgyblion ym Mlwyddyn 2, nid y profion sy’n cael eu defnyddio i benderfynu ar ddeilliannau diwedd y Cyfnod Sylfaen y byddant yn eu cael ar ddiwedd y flwyddyn hon. Fe all y profion gael eu defnyddio fel darn o dystiolaeth ond mae’r athrawon yn edrych ar y plentyn cyfan wrth ddod i benderfyniad am y deilliannau.
* Mae’r prawf Rhifedd Gweithdrefnol wedi newid i fod yn asesiad ar lein fydd yn cael ei weinyddu rhwng nawr a diwedd y flwyddyn addysgol. Bydd y tri prawf arall yn newid yn raddol dros y dair mlynedd nesaf.

Isod mae amserlen yn nodi ar ba ddyddiad y byddant yn gwneud pa brawf. Os oes gennych unrhyw gwestiwn am y wybodaeth uchod, cysylltwch efo’r ysgol.

Diolch yn fawr,

Osian Jones

|  |  |  |  |
| --- | --- | --- | --- |
|  | **Darllen Cymraeg** | **Darllen Saesneg** | **Rhifedd Rhesymu** |
| **Blwyddyn 2** | Mai 8fed 10:30 |  | Mai 13eg 10:30 |
| **Blwyddyn 3** | Mai 8fed 10:30 | Mai 9fed 10:30 | Mai 13eg 10:30 |
| **Blwyddyn 4** | Mai 7fed 10:30 | Mai 9fed 10:30 | Mai 13eg 10:30 |
| **Blwyddyn 5** | Mai 7fed 10:30 | Mai 9fed 10:30 | Mai 13eg 10:30 |